CELEX: 42008X0222(02)
Language: el
Date: 2008-02-22 00:00:00
Title: Κανονισμός αριθ. 101 της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΗΕ) — Ενιαίες διατάξεις σχετικά με την έγκριση επιβατικών αυτοκινήτων εξοπλισμένων αποκλειστικά με κινητήρα εσωτερικής καύσης ή υβριδικού ηλεκτρικού συστήματος κίνησης όσον αφορά τη μέτρηση των εκπομπών διοξειδίου του άνθρακα και κατανάλωσης καυσίμου ή/και τη μέτρηση της κατανάλωσης ηλεκτρικής ενέργειας και της ηλεκτρικής αυτονομίας, καθώς και οχημάτων κατηγοριών Μ 1 και Ν 1 εξοπλισμένων αποκλειστικά με ηλεκτρικό σύστημα κίνησης όσον αφορά τη μέτρηση της κατανάλωσης ηλεκτρικής ενέργειας και της ηλεκτρικής αυτονομίας

22.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/78
            
          
   Μόνον τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Το καθεστώς και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343/, το οποίο διατίθεται στο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html
   Κανονισμός αριθ. 101 της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΗΕ) — Ενιαίες διατάξεις σχετικά με την έγκριση επιβατικών αυτοκινήτων εξοπλισμένων αποκλειστικά με κινητήρα εσωτερικής καύσης ή υβριδικού ηλεκτρικού συστήματος κίνησης όσον αφορά τη μέτρηση των εκπομπών διοξειδίου του άνθρακα και κατανάλωσης καυσίμου ή/και τη μέτρηση της κατανάλωσης ηλεκτρικής ενέργειας και της ηλεκτρικής αυτονομίας, καθώς και οχημάτων κατηγοριών Μ1 και Ν1 εξοπλισμένων αποκλειστικά με ηλεκτρικό σύστημα κίνησης όσον αφορά τη μέτρηση της κατανάλωσης ηλεκτρικής ενέργειας και της ηλεκτρικής αυτονομίας
   Συμπλήρωμα 7 στην αρχική έκδοση του κανονισμού — Ημερομηνία έναρξης ισχύος: 18 Ιουνίου 2007
   Τροπολογία του κανονισμού 101 που δημοσιεύθηκε στην ΕΕ L 158 της 19.6.2007
   
   
      Η παράγραφος 1. τροποποιείται ως εξής [υποσημείωση (1) ως έχει]:
   
      «1.   ΠΕΔΙΟ ΕΦΑΡΜΟΓΗΣ
      Ο παρών κανονισμός εφαρμόζεται σε οχήματα των κατηγοριών M1 και N1 (1) όσον αφορά:
      
                  α)
               
               
                  τη μέτρηση εκπομπών διοξειδίου του άνθρακα (CO2) και κατανάλωσης καυσίμου ή/και τη μέτρηση της κατανάλωσης ηλεκτρικής ενέργειας και αυτονομίας για οχήματα εξοπλισμένα αποκλειστικά με κινητήρα εσωτερικής καύσης ή με υβριδικό ηλεκτρικό σύστημα κίνησης,
               
            
                  β)
               
               
                  και τη μέτρηση της κατανάλωσης ηλεκτρικής ενέργειας και της ηλεκτρικής αυτονομίας οχημάτων εξοπλισμένων αποκλειστικά με ηλεκτρικό σύστημα κίνησης.
               
            Ο κανονισμός δεν εφαρμόζεται σε όχημα κατηγορίας N1 εάν:
      
                  α)
               
               
                  ο τύπος του κινητήρα που τοποθετείται στον εν λόγω τύπο οχήματος έχει λάβει έγκριση τύπου σύμφωνα με τον κανονισμό αριθ. 49 και
               
            
                  β)
               
               
                  η συνολική ετήσια παγκόσμια παραγωγή οχημάτων της κατηγορίας N1 του κατασκευαστή δεν υπερβαίνει τις 2 000 μονάδες.»
               
            
   
      Προστίθενται οι νέες παράγραφοι 2.7. και 2.8., οι οποίες έχουν ως εξής:
   
               «2.7.
            
            
               Ως “φορτηγό” νοείται μηχανοκίνητο όχημα της κατηγορίας Ν1 το οποίο έχει σχεδιασθεί και κατασκευασθεί αποκλειστικά ή κατά κύριο λόγο για τη μεταφορά εμπορευμάτων.
            
         
               2.8.
            
            
               Ως “κλειστό (βαν)” νοείται φορτηγό του οποίου ο θάλαμος είναι ενσωματωμένος στο αμάξωμα.»
            
         
      Οι παράγραφοι 2.7. έως 2.16. (πρώην) αλλάζουν αρίθμηση και γίνονται παράγραφοι 2.9. έως 2.18.
   
      Η παράγραφος 3.3. τροποποιείται ως εξής:
   
      
                  «3.3.
               
               
                  Στην τεχνική υπηρεσία που είναι αρμόδια για τη διενέργεια των δοκιμών έγκρισης διατίθεται όχημα αντιπροσωπευτικό του προς έγκριση τύπου. Για οχήματα Μ1 και Ν1, τα οποία έχουν λάβει έγκριση τύπου αναφορικά με τις εκπομπές τους σύμφωνα με την οδηγία αριθ. 83, η τεχνική υπηρεσία ελέγχει κατά τη διεξαγωγή της δοκιμής ότι το όχημα αυτό, εάν είναι εξοπλισμένο αποκλειστικά με κινητήρα εσωτερικής καύσης ή με υβριδικό ηλεκτρικό σύστημα κίνησης, συμμορφώνεται προς τις οριακές τιμές που ισχύουν για το συγκεκριμένο τύπο, όπως περιγράφεται στον κανονισμό αριθ. 83.»
               
            
   
      Η παράγραφος 5.2.1. τροποποιείται ως εξής:
   
      
                  «5.2.1.
               
               
                  Οι εκπομπές CO2 και η κατανάλωση καυσίμων μετράται σύμφωνα με τη διαδικασία δοκιμής όπως αυτή περιγράφεται στο παράρτημα 6. Τα οχήματα που δεν επιτυγχάνουν τις απαιτούμενες τιμές επιτάχυνσης και μέγιστης ταχύτητας για τον κύκλο λειτουργίας, πρέπει να λειτουργούν με το όργανο επιτάχυνσης πατημένο τέρμα έως ότου φθάσουν και πάλι στην απαιτούμενη καμπύλη λειτουργίας. Οι αποκλίσεις από τον κύκλο λειτουργίας πρέπει να καταγράφονται στην έκθεση δοκιμής.»
               
            
   
      Οι παράγραφοι 7.1. έως 7.1.3. τροποποιούνται ως εξής [προσθήκη παραπομπής σε νέα υποσημείωση (4)]:
   
      «7.1.   Οχήματα εξοπλισμένα αποκλειστικά με κινητήρα εσωτερικής καύσης, εκτός των οχημάτων που είναι εξοπλισμένα με σύστημα ελέγχου εκπομπών περιοδικής αναγέννησης
      Η έγκριση τύπου μπορεί να επεκταθεί σε οχήματα του ίδιου τύπου ή διαφορετικού τύπου που διαφέρουν όσον αφορά τα ακόλουθα χαρακτηριστικά του παραρτήματος 4, εάν οι εκπομπές CO2 που μετρώνται από την τεχνική υπηρεσία δεν υπερβαίνουν κατά ποσοστό μεγαλύτερο του 4 % την τιμή έγκρισης τύπου για οχήματα της κατηγορίας Μ1 και 6 % για οχήματα της κατηγορίας Ν1:
      
                  7.1.1.
               
               
                  Μάζα αναφοράς.
               
            
                  7.1.2.
               
               
                  Μέγιστη επιτρεπόμενη μάζα.
               
            
                  7.1.3.
               
               
                  Τύπος αμαξώματος:
                  
                              α)
                           
                           
                              M1: σαλόνι τύπου μπερλίνα, δύο όγκων, τριών όγκων, κουπέ, με πτυσσόμενη οροφή, όχημα πολλαπλών χρήσεων (4)·
                           
                        
                              β)
                           
                           
                              N1: φορτηγό, κλειστό (βαν).»
                           
                        
            
   
      Προσθήκη νέας υποσημείωσης (4) ως εξής:
   
      
                  «(4)
               
               
                  Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (TRANS/WP.29/78/Αναθ.1/Τροπ.2).»
               
            
   
      Η παράγραφος 7.2. τροποποιείται ως εξής:
   
      «7.2.   Οχήματα που κινούνται αποκλειστικά με κινητήρα εσωτερικής καύσης και είναι εξοπλισμένα με σύστημα ελέγχου εκπομπών περιοδικής αναγέννησης
      Η έγκριση τύπου μπορεί να επεκταθεί σε οχήματα του ίδιου τύπου ή διαφορετικού τύπου, που διαφέρουν όσον αφορά τα χαρακτηριστικά του παραρτήματος 4, που αναφέρονται στις παραγράφους 7.1.1. έως 7.1.5. παραπάνω, αλλά δεν υπερβαίνουν τα χαρακτηριστικά οικογένειας του παραρτήματος 10, εάν οι εκπομπές CO2 που μετρώνται από την τεχνική υπηρεσία δεν υπερβαίνουν κατά ποσοστό μεγαλύτερο του 4 % την τιμή έγκρισης τύπου για οχήματα κατηγορίας Μ1 και 6 % για οχήματα της κατηγορίας Ν1 και όπου εφαρμόζεται ο ίδιος συντελεστής Ki.
      Η έγκριση τύπου μπορεί να επεκταθεί επίσης σε οχήματα του ίδιου τύπου αλλά με διαφορετικό συντελεστή Ki, εάν η διορθωμένη τιμή CO2 που μετράται από την τεχνική υπηρεσία δεν υπερβαίνει κατά ποσοστό μεγαλύτερο του 4 % την τιμή έγκρισης τύπου για οχήματα κατηγορίας Μ1 και 6 % για οχήματα της κατηγορίας N1.»
   
   
      Η παράγραφος 7.4. έως 7.4.3. τροποποιείται ως εξής:
   
      «7.4.   Οχήματα που κινούνται με υβριδικό ηλεκτρικό σύστημα κίνησης
      Η έγκριση τύπου μπορεί να επεκταθεί σε οχήματα του ίδιου τύπου ή διαφορετικού τύπου που διαφέρουν όσον αφορά τα ακόλουθα χαρακτηριστικά του παραρτήματος 4 εάν οι εκπομπές CO2 που μετρώνται από την τεχνική υπηρεσία δεν υπερβαίνουν κατά ποσοστό μεγαλύτερο του 4 % την τιμή έγκρισης τύπου για οχήματα κατηγορίας Μ1 και 6 % για οχήματα της κατηγορίας N1:
      
                  7.4.1.
               
               
                  Μάζα αναφοράς.
               
            
                  7.4.2.
               
               
                  Μέγιστη επιτρεπόμενη μάζα.
               
            
                  7.4.3.
               
               
                  Τύπος αμαξώματος:
                  
                              α)
                           
                           
                              M1: σαλόνι τύπου μπερλίνα, δύο όγκων, τριών όγκων, κουπέ, με πτυσσόμενη οροφή, όχημα πολλαπλών χρήσεων (4)·
                           
                        
                              β)
                           
                           
                              N1: φορτηγό, κλειστό (βαν).»
                           
                        
            
   
      Προσθήκη νέων παραγράφων 7.5. έως 7.6.3. ως εξής:
   
      «7.5.   Επέκταση της έγκρισης οχημάτων της κατηγορίας N1 στο πλαίσιο μιας οικογένειας, εφόσον είναι εξοπλισμένο αποκλειστικά με κινητήρα εσωτερικής καύσης ή με υβριδικό ηλεκτρικό σύστημα κίνησης
      
                  7.5.1.
               
               
                  Για οχήματα της κατηγορίας N1 που έχουν εγκριθεί ως μέλη μιας οικογένειας οχημάτων με τη χρήση της διαδικασίας της παραγράφου 7.6.2., η έγκριση τύπου μπορεί να επεκτείνεται σε οχήματα εντός της ίδιας οικογένειας μόνο στην περίπτωση που η τεχνική υπηρεσία εκτιμά ότι η κατανάλωση καυσίμου του νέου οχήματος δεν υπερβαίνει την κατανάλωση καυσίμου του οχήματος στην οποία βασίζεται η κατανάλωση καυσίμου της οικογένειας.
                  Οι εγκρίσεις δύνανται επίσης να επεκταθούν σε οχήματα τα οποία:
                  
                              α)
                           
                           
                              είναι έως 110 kg βαρύτερα από το μέλος της οικογένειας που υπέστη τη δοκιμή, υπό τον όρο ότι δεν είναι βαρύτερα περισσότερο από 220 kg από το ελαφρύτερο μέλος της οικογένειας,
                           
                        
                              β)
                           
                           
                              έχουν χαμηλότερη ολική σχέση μετάδοσης από το μέλος της οικογένειας που υπέστη τη δοκιμή μόνον λόγω αλλαγής στη διάσταση των ελαστικών και
                           
                        
                              γ)
                           
                           
                              συμμορφώνονται προς την οικογένεια ως προς τις λοιπές πλευρές.
                           
                        
            
                  7.5.2.
               
               
                  Για οχήματα της κατηγορίας N1 που έχουν εγκριθεί ως μέλη μιας οικογένειας οχημάτων με τη χρήση της διαδικασίας της παραγράφου 7.6.3., η έγκριση τύπου μπορεί να επεκτείνεται σε οχήματα εντός της ίδιας οικογένειας, χωρίς πρόσθετη δοκιμή μόνον στην περίπτωση που η τεχνική υπηρεσία εκτιμά ότι η κατανάλωση καυσίμων του νέου οχήματος βρίσκεται εντός των ορίων που έχουν καθοριστεί για τα δύο οχήματα της οικογένειας που παρουσιάζουν τη χαμηλότερη και την υψηλότερη κατανάλωση καυσίμων, αντιστοίχως.
               
            7.6.   Έγκριση οχημάτων της κατηγορίας N1 στο πλαίσιο μιας οικογένειας, εφόσον είναι εξοπλισμένα αποκλειστικά με κινητήρα εσωτερικής καύσης ή με υβριδικό ηλεκτρικό σύστημα κίνησης
      Τα οχήματα της κατηγορίας N1 είναι δυνατόν να εγκρίνονται στο πλαίσιο μιας οικογένειας όπως καθορίζεται στο σημείο 7.6.1. με τη χρήση μίας εκ των δύο εναλλακτικών μεθόδων που περιγράφονται στα σημεία 7.6.2. και 7.6.3.
      7.6.1.   Για τους σκοπούς του παρόντος κανονισμού, τα οχήματα της κατηγορίας N1 μπορούν να υπάγονται στην ίδια οικογένεια, εάν οι ακόλουθες παράμετροι συμπίπτουν απολύτως είτε ευρίσκονται εντός των καθορισμένων ορίων:
      
                  7.6.1.1.
               
               
                  Παράμετροι που οφείλουν να συμπίπτουν:
                  
                              α)
                           
                           
                              κατασκευαστής και τύπος οχήματος, όπως καθορίζεται στο παράρτημα 4 σημείο 2.,
                           
                        
                              β)
                           
                           
                              κυβισμός κινητήρα,
                           
                        
                              γ)
                           
                           
                              τύπος συστήματος ελέγχου εκπομπών,
                           
                        
                              δ)
                           
                           
                              τύπος συστήματος καυσίμων όπως καθορίζεται στο παράρτημα 4 σημείο 6.7.2.
                           
                        
            
                  7.6.1.2.
               
               
                  Οι ακόλουθες παράμετροι οφείλουν να βρίσκονται εντός των ακολούθων ορίων:
                  
                              α)
                           
                           
                              ολικές σχέσεις μετάδοσης (έως 8 % υψηλότερες από τη χαμηλότερη) όπως καθορίζονται στο παράρτημα 4 σημείο 6.10.3.,
                           
                        
                              β)
                           
                           
                              μάζα αναφοράς (έως 220 kg μικρότερη από τη μεγίστη),
                           
                        
                              γ)
                           
                           
                              εμπρόσθια επιφάνεια (έως 15 % μικρότερη από τη μεγίστη),
                           
                        
                              δ)
                           
                           
                              ισχύς κινητήρα (έως 10 % μικρότερη από τη μεγίστη ισχύ).
                           
                        
            7.6.2.   Η οικογένεια οχημάτων, όπως ορίζεται στο σημείο 7.6.1, είναι δυνατόν να εγκρίνεται με στοιχεία εκπομπών CO2 και κατανάλωσης καυσίμων κοινά για όλα τα μέλη της οικογένειας. Η τεχνική υπηρεσία οφείλει να επιλέξει για δοκιμή το μέλος της οικογένειας που η υπηρεσία εκτιμά ότι έχει τις μέγιστες εκπομπές CO2. Οι μετρήσεις αυτές διεξάγονται όπως περιγράφεται στο σημείο 6 και τα αποτελέσματα σύμφωνα με τη μέθοδο που περιγράφεται στο σημείο 5 και το παράρτημα 6 και τα αποτελέσματα σύμφωνα με τη μέθοδο που περιγράφεται στην παράγραφο 5.5. χρησιμοποιούνται ως τιμές έγκρισης τύπου κοινές για όλα τα μέλη της οικογένειας.
      7.6.3.   Τα οχήματα της αυτής οικογένειας οχημάτων, όπως ορίζεται στο σημείο 7.6.1., είναι δυνατόν να εγκρίνονται με μεμονωμένα στοιχεία εκπομπών CO2 και κατανάλωσης καυσίμων για καθένα από τα μέλη της οικογένειας. Η τεχνική υπηρεσία επιλέγει για δοκιμή τα δύο οχήματα που η υπηρεσία εκτιμά ότι έχουν τις ανώτατες και τις κατώτατες τιμές εκπομπών CO2 αντιστοίχως. Οι μετρήσεις διεξάγονται όπως περιγράφεται στο σημείο 5 και το παράρτημα 6. Εάν τα στοιχεία του κατασκευαστή για τα δύο αυτά οχήματα βρίσκονται εντός των ορίων ανοχής που περιγράφονται στο σημείο 5.5, οι εκπομπές CO2 που δηλώνει ο κατασκευαστής για όλα τα μέλη της οικογένειας οχημάτων είναι δυνατόν να χρησιμοποιούνται ως τιμές έγκρισης τύπου. Εάν τα στοιχεία του κατασκευαστή για τα δύο αυτά οχήματα βρίσκονται εκτός των ορίων ανοχής που περιγράφονται στο σημείο 5.5, τα αποτελέσματα σύμφωνα με την μέθοδο που περιγράφεται στο σημείο 6.5 χρησιμοποιούνται ως τιμές έγκρισης τύπου και η τεχνική υπηρεσία επιλέγει ένα ενδεδειγμένο αριθμό άλλων μελών της οικογένειας για πρόσθετες δοκιμές.»
   
   
      Παράρτημα 4,
   
   Ο ΤΙΤΛΟΣ τροποποιείται ως εξής [προσθήκη νέας παραπομπής στην υποσημείωση (6)]:
   
      «ΑΝΑΚΟΙΝΩΣΗ (6)»
   
   
      Προσθήκη νέας υποσημείωσης (6) ως εξής:
   
      
                  «(6)
               
               
                  Για οχήματα που εγκρίνονται στο πλαίσιο οικογένειας σύμφωνα με το σημείο 7.6., η παρούσα ανακοίνωση πρέπει να συμπληρώνεται για κάθε μεμονωμένο μέλος της οικογένειας οχημάτων.»
               
            
   
      Το σημείο 6.3. τροποποιείται ως εξής [προσθήκη νέας παραπομπής στην υποσημείωση (7)]:
   
      6.3.   Τύπος αμαξώματος:
      
                  6.3.1.
               
               
                  M1: σαλόνι τύπου μπερλίνα, δύο όγκων, τριών όγκων, κουπέ, με πτυσσόμενη οροφή, όχημα πολλαπλών χρήσεων (2) (7)·
               
            
                  6.3.2.
               
               
                  N1: φορτηγό, κλειστό (βαν) (2).»
               
            
   
      Προσθήκη νέας υποσημείωσης (7) ως εξής:
   
      
                  «(7)
               
               
                  Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (κείμενο TRANS/WP.29/78/Αναθ.1/Τροπ.2).»
               
            
   
      Το σημείο 7. τροποποιείται ως εξής:
   
      7.   Τιμές έγκρισης τύπου.»